stanford-oval/wikipedia huggingface dataset:
Futurama (1. tuotantokausi)
Jaksoluettelo > Parittomat kaverukset

(I, Roommate)
Fry muuttaa asumaan Benderin luo ja joutuu opettelemaan asumista robotin kanssa.
Jaksoluettelo > Poikamiesboksi

(Love's Labors Lost in Space)
Leela pelastaa eläimiä tuhoon tuomitulta planeetalta ja tutustuu kapteeni Zapp Branniganiihin, joka yrittää heti iskeä hänet.
Jaksoluettelo > Ihmisjahti

(Fear of a Bot Planet)
Fry, Bender ja Leela toimittavat lähetystä robottien asuttamalle planeetalle, jonne tulevat ihmiset surmataan. Benderin täytyy tehdä valinta ystäviensä pelastamisen ja loistavan elämän väliltä.
Jaksoluettelo > Kourallinen dollareita

(A Fishful of Dollars)
Fryn pankkiin 2000-luvulla laittamat säästöt ovat kasvaneet vuosituhannessa huimasti korkoa ja Fry sijoittaa rahansa sukupuuttoon kuolleiseen anjovikseen. Valitettavasti myös joku toinen on kiinnostunut purkista.
Jaksoluettelo > Kolme aurinkoa

(My Three Suns)
Fry vie ystäviensä kanssa lähetystä nestemäisten olioiden planeetalle. Fry pääsee sattumalta planeetan hallitsijaksi mutta ajautuukin hengenvaaraan.
Jaksoluettelo > Jätettä, iso kasa jätettä

(A Big Piece of Garbage)
Professori Farnsworthin uusi keksintö paljastaa ihmisten avaruuteen sinkoaman jättimäisen jätepallon olevan matkalla maahan ja Fry ystävineen lähetetään tuhoamaan se.
Jaksoluettelo > Robottien paholainen

(Hell is Other Robots)
Bender ajautuu päihdekierteeseen ja hoitoon päästyään hänestä tulee ystäviensä mielestä liian hyväkäytöksinen. Ystävät ajavat Benderin uudestaan kierteeseen ja tämä joutuu robottien Helvettiin.
Ottopiste

Ottopisteen logo
Ottopiste.
Ottopiste (Otto.) on Loomis Automatia Oy:n ylläpitämä pankkiautomaattiverkosto, jolla on toimipisteitä ympäri Suomea. Ottopisteiden palveluihin kuuluvat setelinostot, tilitietojen kyselyt ja puheajan lataaminen matkapuhelimeen. Osalla automaateista (TalletusOtto,Ottoplus) on mahdollista myös tallettaa käteistä rahaa pankkitilille. Vuonna 2017 Ottopisteitä oli Suomessa noin 1 400.
Ottopisteissä käytetään kahden eri laitevalmistajan automaatteja: NCR:n skotlantilaisen tytäryhtiön ja saksalaisen Wincor Nixdorfin. Ohjelmiston sekä uudet sirukortinlukijat on toimittanut Fujitsu Finland ja tietojärjestelmästä vastaa Tieto-Evry.
Ottopisteissä on oma, keltaisella suuaukolla varustettu lukija tavallisia kortteja varten ja sinisellä suuaukolla varustettu sirukorttia varten.
TalletusOtto

Automatia on vuodesta alkaen 2013 tuonut käyttöön TalletusOtto-automaatteja, joilla voi sekä tallettaa että nostaa käteistä rahaa. Automaatti ottaa vastaan sekä seteleitä että kolikoita. Talletus tilitetään debit-korttiin liitetylle tilille. Automatian tavoitteena on avata noin 150 TalletusOtto-automaattia eri puolille Suomea.
Historiaa

Automatia Pankkiautomaatit aloitti toimintansa 1994, kun se osti suurimpien pankkien eli SYP:n, KOP:n, Postipankin ja Osuuspankin käteisautomaatit. Automatian omistivat neljä pankkiryhmittymää yhdessä. Perustamisen taustalla olivat automaattien kustannusten karsiminen ja Suomessa ollut pankkikriisi. Tavoitteena oli pankkien liian tiheäksi kasvaneen automaattiverkoston karsiminen ja huollon keskittäminen. Säästöpankeilla oli vielä tämän jälkeen omat automaatit.
Vuoden 2005 alusta suurimpien pankkien automaatit ovat olleet Automatia Pankkiautomaatit Oy:n hallussa.
Ottopisteiden määrä on laskenut. Vuonna 2006 niitä oli noin 1 700 kappaletta.
Ottopisteillä oli monopoliasema Suomen pankkiautomaattimarkkinoilla vuoden 2008 kevääseen asti, jolloin Rautakirjan vielä tuolloin omistamiin R-kioskeihin alettiin asentaa Nosto-automaatteja. Vuonna 2012 niiden rinnalle tuli Eurocashiltä myös Cash-automaattibrändi.
Vuonna 2009 Ottopisteissä alettiin näyttää Saunalahden mainosta asioinnin päätyttyä. 2010-luvulla Ottopisteile tuli mahdollisuus tehdä lahjoitus hyväntekeväisyyteen noston yhteydessä.
Ottopisteiden määrä väheni hieman vuoden 2017 aikana koska S-ryhmä poisti ne tiloistaan yhteistyön päättymisen vuoksi. Ne korvattiin Nosto-automaateilla. Suurin osa poistetuista Ottopisteistä sijoitettiin uusin tiloihin
Vuoden 2020 helmikuussa Danske Bank, Nordea ja OP Ryhmä myivät Automatia Pankkiautomaatit Oy:n ruotsalaiselle Loomis AB:lle.
Aiheesta muualla

Ottopisteiden sivusto
TalletusOtto-automaatti
Oschatz

| Oschatz |
| --- | --- |
 Oschatzin vanhaakaupunkia.
 vaakuna
 Oschatz
 Koordinaatit: 51°18′N, 13°6′E 
Valtio:  Saksa
Osavaltio:  Saksi
Hallintopiiri:  Leipzig
Piirikunta:  Nordsachsen
Pinta-ala:  
 – Kokonaispinta-ala:  55,31 km²
Korkeus:  120 m
Väkiluku (31.12.2016):  14 609
Postinumero:  04758
Suuntanumero(t):  03435
 
 www.stadt-oschatz.de  
Infobox OKVirheellinen NIMI-arvo: 
Oschatz on kaupunki (Große Kreisstadt) Nordsachsenin piirikunnassa Saksin osavaltiossa Saksassa. Se sijaitsee 60 km itään Leipzigista ja 60 km länteen Dresdenistä. Kaupungin asukasluku oli 14 609 vuoden 2016 lopussa.
Kaupunginosat

Oschatz on jaettu keskustan lisäksi 14 kaupunginosaan:
| 0 | 1 | 2 |
| --- | --- | --- |
|  Kleinforst  Altoschatz  Fliegerhorst  Leuben  Limbach |  Lonnewitz  Mannschatz  Merkwitz  Rechau  Schmorkau |  Striesa  Thalheim  Zöschau  Zschöllau |
Historia

1200: Ensimmäinen kirjoitettu maininta.[lähde? ]
Kansainväliset suhteet

Oschatzin sisarkaupunkeja ovat:
Blomberg, Saksa
Filderstadt, Saksa
Starogard Gdański, Puola
Třebíč, Tšekki
Vénissieux, Ranska
Aiheesta muualla

Kuvia tai muita tiedostoja aiheesta Oschatz Wikimedia Commonsissa
Paul Hugo Sölfverarm

Paul Hugo Sölfverarm (23. tammikuuta 1850 Oulu – 13. joulukuuta 1911 Vaasa) oli suomalainen yritys- ja pankinjohtaja ja valtiopäivämies.
Sölfverarmin vanhemmat olivat henkikirjoittaja Paul Gustaf Sölfverarm ja Charlotta Rudolfina Thodén ja puoliso vuodesta 1897 Marie Hubertine Artman. Vaasassa 1869 ylioppilaaksi tullut Sölfverarm toimi yritysjohtajana, samoin kuin pankinjohtajana Vaasassa.
Sölfverarm oli aatelissäädyssä edustaja valtiopäivillä 1888.
Paul Hornung

Hornung signeeraamassa kirjaansa Golden Boy vuonna 2004.
Paul Vernon Hornung (23. joulukuuta 1935 – 13. marraskuuta 2020) oli yhdysvaltalainen amerikkalaisen jalkapallon pelaaja. Pelattuaan Notre Damen yliopistossa hän sai NFL-varauksensa vuonna 1957. Ammattilaisseurana oli Green Bay Packers aina vuoteen 1966.
Hornung voitti yliopistopelaajana Heisman Trophyn 1956. Myöhemmin hänelle myönnettiin muun muassa Bert Bell Award (1961). Hän oli myös NFL:n arvokkain pelaaja vuonna 1961.
Hornung nimettiin NFL:n 1960-luvun ”vuosikymmenjoukkueeseen” (all-decade team). Hänet on kelpuutettu sekä College että Pro Football Hall of Fameen.
PDVSA

| Petróleos de Venezuela, S> A. |
| --- | --- |

Yritysmuoto:  Valtionyhtiö
Perustettu:  1. tammikuuta 1976
Avainhenkilöt:  Rafael Ramírez, hallituksen puheenjohtaja
Kotipaikka:  Caracas, Venezuela
Tuotteet:  polttoaine, maakaasu, muut petrokemikaalit
Liikevaihto:  $88,4 miljardia USD
Kotisivu:  www.pdvsa.com
Infobox OKVirheellinen NIMI-arvo: 
Petróleos de Venezuela, S.A. (PDVSA) on venezuelalainen, valtion omistama öljy- ja kaasuyhtiö. Se on maailman viidenneksi suurimman öljyntuottajavaltion ylivoimaisesti suurin yritys, ja omistaa monopoliaseman valtion sisältä löytyviin energiaresursseihin.
PDVSA on saanut maailmanlaajuista näkyvyyttä myös venezuelalaisen F1-kuljettaja Pastor Maldonadon ja Lotus-tallin tukijana. Yhtiö on aiemmin tukenut myös Williams-tallia.
Aiheesta muualla

Kuvia tai muita tiedostoja aiheesta PDVSA Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:PDVSA
Käännös suomeksi
Palavien tasankojen taistelu

Palavien tasankojen taistelu on fiktiivinen taistelu, joka käytiin Christopher Paolinin romaanissa Esikoinen Palavilla tasangoilla Jietjoen varrella Surdassa.
Taistelu ja sen taustat

Ajihadin kuoleman jälkeen tämän tytär Nasuada vei Vardenit Farthen Dûrista Surdaan, josta Galbatorix löysi heidät vakoilijaryhmänsä Mustan käden kautta Vardenien oleilevan ja kokosi mahtavat sotavoimansa kukistaakseen sekä Vardenit että surdalaiset samaan aikaan. Vardenien vakooja Urû'baenista havaitsi noin satatuhatpäisen armeijan marssineen kaupungin ohitse yöaikaan, kun Vardenit olivat luulleet näiden olevan edelleen Gil'eadissa Murtahgin harhautuksen ansiosta. Vardenit ja surdalaiset kokosivat yhteiset sotavoimansa, joiden päälliköksi nimitettiin Nasuada, ja veivät ne Palaville tasangoille, joilla oletettiin Valtakunnan joukot kohtaavan. Kun Valtakunnassa kuultiin Eragonin liittymisestä Vardeneihin, oli näiden riveihin uskaltautunut liittyä sankoin joukoin lisää Galbatorixin vihaajia. Lisäksi Vardenit olivat nyt liitossa Surdan armeijan kanssa ja juuri ennen taistelua heihin liittyi satapäisen urgaliheimon joukot. Täten nämä olivat huomattavasti vahvempia kuin Farthen Dûrin taistelussa, mutta Valtakunta oli edelleen huomattavasti vahvempi.
Heikompi surdalaisten ja vardenien armeija aloitti taistelun hyökkäämällä ensin ja olikin aluksi niskan päällä, kunnes Valtakunta sai käännetyä miesylivoimansa hyväkseen. Valtakunta pääsi niskan päälle, ja vardenit, surdalaiset ja urgalit olivat alakynnessä. Silloin Palaville tasangoille saapuivat tuhannet kääpiöt kuninkaansa Hrotgarin johdolla ja hetkeä myöhemmin myös joelle rantautui Lohikäärme-nimisellä aluksella satakunta carvahallilaista johtajanaan Eragonin veli Roran, mikä käännytti jälleen taistelun kulun jälleen valtakuntaa vastaan. Muita taisteluun osallistuneita maageja taitavampien Kaksosten liittyminen taisteluun pakotti jälleen vardenit, surdalaiset, urgalit ja kääpiöt perääntymään, kunnes Roran surmasi kaksoset vasarallaan. Taisteluun liittyi lopussa vielä myös uusi lohikäärme, Thorn, ja sen ratsastaja, Murtagh, joka surmasi Hrothgarin, ennen kuin Eragon haastoi tämän kaksintaisteluun ja hävisi. Voitostaan huolimatta Murtagh jätti Valtakunnan joukot häviämään taistelun ja lähti itse otettuaan ensin isänsä, Morzanin miekan, Zar'rocin, Eragonilta ja kerrottuaan heidän olevan veljeksiä.
Pacháki

| --- | --- |
Muut nimet:  Mikró Nisí (tis Páchis) (Μικρό Νησί (της Πάχης))
Sijainti:  37°58′11″N, 23°21′43″E, Mégara Länsi-Attika, Attika Kreikka
Saariryhmä:  Argo-Saroniset saaret
Vesialue:  Mégaranlahti, Saroninlahti
Merialue:  Egeanmeri, Välimeri
Pinta-ala:  0,028 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pacháki (kreik. Παχάκι) eli Mikró Nisí (tis Páchis) (Μικρό Νησί (της Πάχης)) on pieni Kreikan saari, joka kuuluu Argo-Saronisiin saariin ja sijaitsee Saroninlahteen kuuluvassa Mégaranlahdessa Páchin kylän edustalla. Saaren pinta-ala on noin 0,028 neliökilometriä ja se on asumaton (vuonna 2011). Hallinnollisesti Pacháki kuuluu Mégaran kuntaan, Länsi-Attikan alueyksikköön ja Attikan alueeseen.
Pacháki on toisen nimensä ”(Páchin) Pieni saari” mukaisesti pienempi Páchin edustan kahdesta saaresta, joista suurempi on Páchi eli Megálo Nisí tis Páchis (”Páchin suuri saari”). Pacháki on partiolaisten käytössä. Joskus Pacháki on tulkittu samaksi saareksi kuin antiikin lähteiden mainitsema Minoa (m.kreik. Μινώα, Minōa), mutta Minoan sijainnista on myös muita teorioita.
Pauline Konga

| Mitalit> Maa:   Kenia.Naisten yleisurheilu. Olympialaiset  | Mitalit> Maa:   Kenia.Naisten yleisurheilu. Olympialaiset  | Mitalit> Maa:   Kenia.Naisten yleisurheilu. Olympialaiset  | Maa:   Kenia> Naisten yleisurheilu. |
| --- | --- | --- | --- |
|  Hopeaa | Atlanta 1996 | 5 000 m |  |
Pauline Konga (s. 10. huhtikuuta 1970 Baringo, Kenia) on kenialainen kestävyysjuoksija.
Kongan suurin saavutus on Atlantan olympialaisissa 1996 juostu 5 000 metrin juoksun hopeamitali.
Kongan ennätys 3 000 metrin juoksussa on 8.37,76 , 5 000 metrillä 14.47,51 , 10 mailin maantiejuoksussa 52.30  ja puolimaratonilla 1.09.33.
Pauline Oliveros

| Pauline Oliveros |
| --- | --- |
 Pauline Oliveros vuonna 2010.
Henkilötiedot
Syntynyt: 30. toukokuuta 1932 Houston, Texas
Kuollut: 24. marraskuuta 2016 (84 vuotta) Kingston, New York
Ammatti:  säveltäjä
Muusikko
Tyylilajit:  elektroninen musiikki 
Soittimet:  harmonikka 
Levy-yhtiöt:  Gruenrekorder 
Aiheesta muualla
Kotisivut
  [ Muokkaa Wikidatassa ] [ ohje ]  
Pauline Oliveros (30. toukokuuta 1932 Houston, Texas – 24. marraskuuta 2016 Kingston, New York) oli yhdysvaltalainen säveltäjä. Hänet tunnetaan kehittämästään uniikista meditatiivisesta ja improvisatorisesta lähestymistavastaan musiikkiin nimeltään deep listening.
Oliveros opiskeli Houstonin yliopistossa 1950-luvun alussa ja siirtyi sitten San Francisco State Collegeen, josta hän sai kandidaatin arvon sävellyksessä vuonna 1957. Valmistuttuaan hän toimi itsenäisenä avantgardemusiikin esittäjänä ja säveltäjänä. Vuonna 1961 hän oli mukana perustamassa San Franciscon nauhamusiikkikeskusta, joka viisi vuotta myöhemmin siirtyi Oaklandin Mills Collegeen ja tuli tunnetuksi nimellä Center for Contemporary Music (Nykymusiikin keskus).
Oliveros opetti Kalifornian yliopistossa, San Diegossa vuosina 1967–81. Hänen sävellystyyliinsä alkoivat tässä vaiheessa vaikuttaa alkuperäisamerikkalaiset kulttuurit ja Kaukoidän uskonnot, erityisesti buddhalaisuus. Hänen sävellyksissään hyödynnettiin luonnollisia ääniä, kuten esittäjien hengitystä, ja improvisaation elementeistä tuli musiikissa keskeisiä. Vuonna 1981 Oliveros asettui New Yorkin Kingstoniin, jossa hän jatkoi työskentelemistään vapaana esittäjänä ja säveltäjänä. Vuonna 1985 hän perusti Pauline Oliveros -järjestön, josta vuonna 2005 tuli uudelta nimeltään Deep Listening -instituutti.
Oliveros sai säveltäjänä useita tilauksia, toimi eri yliopistojen nimikkosäveltäjänä ja esiintyi kansainvälisesti. Hän myös kirjoitti näkemyksistään musiikista useissa kirjoissa, joiden joukkoon lukeutuvat The Roots of the Moment: Collected Writings 1980-1996 (1998) ja Deep Listening: A Composer's Sound Practice (2005). Oliveros sai useita palkintoja muun muassa John Simon Guggenheim Memorial Foundationilta, National Endowment for the Artsilta ja ASCAP:lta.
Pamfilos Amfipolislainen

| Pamfilos Amfipolislainen> Πάμφιλος ὁ Ἀμφιπολίτης.Henkilötiedot |
| --- | --- |
Syntynyt: 400-luku eaa. Amfipolis
Kuollut: 300-luku eaa.
Ammatti:  taidemaalari
Pamfilos Amfipolislainen (m.kreik. Πάμφιλος ὁ Ἀμφιπολίτης, Pampfilos ho Amfipolitēs, lat. Pamphilus Amphipolitanus; toimi n. 390–350 eaa.) oli antiikin kreikkalainen taidemaalari, joka oli kotoisin Amfipoliista. Häntä pidettiin yhtenä aikansa merkittävimmistä taidemaalareista.
Elämä

Pamfilos oli sikyonlaisen koulukunnan perustajan Eupompoksen oppilas. Myöhemmin Pamfiloksella itsellään oli suurempi vaikutus samassa koulukunnassa. Pamfilos sijoitetaan olympiadien 97. ja 107. välille eli noin vuosiin 390–350 eaa. Quintilianuksen mukaan hänen toimintansa paras aika sijoittuu Filippos II:n hallituskaudelle. Plinius vanhempi sijoitti hänet välittömästi ennen Ekhionia ja Therimakhosta, jotka toimivat 107. olympiadin aikaan eli vuonna 352 eaa.
Taiteenalansa opettajana Pamfilos oli yksi aikansa merkittävimmistä. Pliniuksen mukaan hän oli ensimmäinen taiteilija, jolla oli kattavat tiedot kaikilta tieteenaloilta, erityisesti aritmetiikasta ja geometriasta, joita ilman hänen mukaansa taidetta ei voitu viedä täydellisyyteensä. Niin opetukseen kuuluivat kaikki tieteenalat, jotka saattoivat olla vaikuttamassa täydellisten taiteilijoiden kouluttamiseen. Opetus kesti kymmenen vuotta ja maksoi kokonaisen talentin. Kyseisen summan maksoivat hänen opetuksestaan ainakin Apelles ja Melanthios.
Pamfiloksen koulu oli merkittävä myös siinä, kuinka suuren merkityksen se laittoi tarkkuudelle piirtämisessä. Plinius kertoo, että Pamfiloksen vaikutuksesta vapaiden poikien taidekoulutuksessa asetettiin etusija piirtämiselle, ensin Sikyonissa ja sitten muuallakin Kreikassa. Tämä kertoo siitä, mikä näkemys Pamfiloksella oli taidekasvatuksen ja muun koulutuksen välisestä suhteesta: aivan samalla tavalla kun laaja opiskelu oli välttämätöntä hyvälle taiteilijalle, samoin hyväksi kansalaiseksi tuleminen vaati ainakin jonkinlaista käytännöllistä tietoa taiteesta.
Apelleen ja Melanthioksen lisäksi Pamfiloksen oppilaisiin kuului myös Pausias, jota hän opetti enkaustiikassa eli vahamaalauksessa.
Teokset

Pamfiloksen omista teoksista on vain vähäisiä mainintoja. Plinius mainitsee niistä vain neljä, jotka olivat: perheryhmä; taistelu Fleiuksessa; ateenalaisten voitto; sekä Odysseus lautallaan. Mainitun taistelun Fleiuksessa täytyy sijoittua vuosien 372 ja 364 eaa. välille. Ei tiedetä, mistä ateenalaisten saavuttamasta voitosta oli kyse; se saattoi olla Khabriaan Naksoksessa saavuttama voitto vuonna 376 eaa.
Aristofaneen komediassa Rikkaus olevan maininnan perusteella on todennäköistä, vaikkakin kaikkea muuta kuin varmaa, että tähän luetteloon voidaan liittää maalaus, joka esitti herakleideja turvananojina Ateenassa. Osa Aristofaneen skoliasteista tulkitsi kyseisessä kohdassa mainitun Pamfiloksen tragediakirjailijaksi, mutta tämän nimistä tragediakirjailijaa ei tunnettu näytelmäluetteloista. Suurin osa skoliasteista katsoi, että viittaus liittyi Pamfiloksen tekemään maalaukseen. Eräs skoliasti tosin piti maalarina Apollodorosta sillä perusteella, että Pamfilos oli Aristofanesta nuorempi. Koska Aristofanes viittaa usein aikansa uutuuksiin, on kuitenkin mahdollista, että Pamfilos oli käynyt Ateenassa nuorena ja maalannut tuolloin teoksensa ateenalaisille. Rikkaus-komedian toisen version esitys oli vuonna 388 eaa.
Nykytutkijat ovat yrittäneet selvittää, mikä merkitys aritmetiikalla ja geometrialla tarkkaan ottaen oli Pamfiloksen taiteessa. Oletetaan, että kyse oli ennen kaikkea mittasuhteista. Toiseksi ne saattoivat liittyä ruumiin asentojen ja liikkeen esittämiseen, missä tarvitaan kulmia ja kaaria. On mahdollista, että Vitruviuksen teoksessaan Arkkitehtuurista esittämät periaatteet, jotka olivat peräisin kreikkalaisten taiteilijoiden teoksista, palautuvat ainakin osaksi Pamfilokseen. Quintilianus sanoo, että Pamfilos ja hänen oppilaansa Melanthios ohittivat muut taidemaalarit piirteessä, josta hän käyttää nimitystä ratio, ja jolla tarkoitetaan oletettavasti juuri mittasuhteiden esittämistä.
Pajujärvi

Pajujärvi voi tarkoittaa seuraavia:
Pajujärvi, järvi Jämsän Heinäkulmalla
Pajujärvi, järvi Oriveden Päilahdella
Pajujärvi, järvi Oriveden Yliskylässä
Pajujärvi, järvi Padasjoen Kailankulmalla
Pajujärvi, järvi Pihtiputaan Majaperällä
Pajujärvi, järvi Pihtiputaan Uusiperällä
Pajujärvi, järvi Ruoveden Pajuskylässä
Pajujärvi, järvi Viitasaarella lähellä Jurvansaloa
Pajujärvi, järvi Virtain Patoperällä
Ala-Pajujärvi, järvi Heinolan kirkonkylässä
Pajujärvi-Jaakonjärvi, järvi Lapinlahdella
Ylä-Pajujärvi, järvi Heinolan Koskenmyllyllä
Vähä Pajujärvi, järvi Virtain Patoperällä
Pajujärven rautatieasema, lakkautettu rautatieliikennepaikka Lapinlahdella.
| --- | --- |
: Tämä on täsmennyssivu, jolla luetellaan useita samannimisiä järviä.
Oulunsalon kotiseutumuseo

| Oulunsalon kotiseutumuseo |
| --- | --- |

Tyyppi:  Museo, kulttuurihistoriallinen museo 
Osoite:  Jääsköntie 5, 90460 Oulunsalo  
Sijainti:  Oulunsalo 
Kotisivut:  ouka.fi/oulu/luuppi/oulunsalon... 
Koordinaatit:  64°56′10″N, 25°24′58″E
 fiOulunsalon kotiseutumuseo 
Oulunsalon kotiseutumuseo on museo Oulunsalon kaupunginosassa Oulussa. Se sijaitsee Lentokentäntien varressa, aivan kirkon vieressä. Museo on yksi Museo-ja tiedekeskus Luupin ulkomuseokohteista.
Museossa voi tutustua elämään ja työn tekoon 1900-luvun maaseudulla. Esineistöstä löytyvät melkein kaikki tuolloin maalaistalossa tarvittavat työkalut, tekstiilit ja astiat. Esineitä on kokoelmissa yli 1 200.
Rakennukset ja pihapiiri

Rakennukset ovat lähes kaikki alkuperäisillä paikoillaan. Päärakennuksessa on kilpukkarekenteinen pirtti, pieni välikamari sekä kaunis salin puoli. Pihapiirissä on aittoja, talli ja riihi.
Piha on suojainen paikka kesätapahtumille ja Entisaikain Joulumarkkinoille, jotka järjestetään joka vuosi museon ympäristössä.
Aukioloajat ja sisäänpääsy

Museo on auki kesäisin ja tapahtumien yhteydessä. Kohteeseen on vapaa sisäänpääsy. Museolle on helppo myös tulla linja-autolla, koska pysäkki sijaitsee aivan museon lähellä.
Pangasinan

Pangasinanin sijainti kartalla.
Pangasinan on yksi Filippiinien provinsseista. Se sijaitsee Ilocosin alueella Luzonin saaren länsiosassa. Provinssissa asuu vuoden 2000 väestönlaskennan mukaan 2,4 miljoonaa ihmistä. Pääkaupunki on Lingayen.
Aiheesta muualla

Kuvia tai muita tiedostoja aiheesta Pangasinan Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Pangaío

Pangaío-vuori.
| --- | --- |
Sijainti:  Kavála ja Sérres, Itä-Makedonia ja Traakia, Kreikka
Vuoristo:  Rodopivuoret 
Korkeus merenpinnasta:  1 956 m
Prominenssi:  1 773  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Pangaío (kreik. Παγγαίο; transl. myös Pangéo; kath.kreik. Παγγαίον, Pangaíon) on vuori Makedoniassa Pohjois-Kreikassa. Sen korkeus on 1 956 metriä.
Pangaío Fílippoista nähtynä.
Pangaío sijaitsee Kaválan ja Sérresin alueyksiköiden alueella Strymónas-joen suiston itäpuolella, linnuntietä noin 28 kilometriä länteen Kaválan kaupungista. Pangaíon kunta on saanut nimensä vuoresta.
Pangaío-vuorelta on kaivettu kultaa ja hopeaa mahdollisesti jo esihistoriallisella ajalla ja viimeistään antiikin aikana. 500-luvulla eaa. muun muassa Ateenan tyranni Peisistratos omisti kaivoksia alueella. 300-luvulla eaa. Makedonian kuningas Filippos II perusti läheisen Filippoin kaupungin kaivosten hallitsemiseksi.
Aiheesta muualla

Kuvia tai muita tiedostoja aiheesta Pangaío Wikimedia Commonsissa
Ottoville Leppänen

| Ottoville Leppänen> Henkilötiedot |
| --- | --- |
Syntynyt: 18. kesäkuuta 1998 (ikä 26) Espoo, Suomi
Kansalaisuus:   Suomi
Jääkiekkoilija
Lempinimi:  Lepi, Otto, OV
Pelipaikka:  vasen laitahyökkääjä
Maila:  vasen
Pituus:  179 cm
Paino:  89 kg
Seura
Seura:  Kiekko-Espoo
Sarja:  SM-liiga
Pelinumero:  18
Pelaajaura
Pääsarjaura:  2023–
Aik. seurat:  S-Kiekko (S-S) Orlando Solar Bears (ECHL) Jukurit (SML)
Ottoville Leppänen (s. 18. kesäkuuta 1998 Espoo) on suomalainen jääkiekkoilija, joka pelaa SM-liigajoukkue Kiekko-Espoossa. Hän on pelipaikaltaan vasen laitahyökkääjä.